Кіраўнік дзяржавы неаднаразова наведваў КНР, у тым ліку і да свайго прэзідэнцтва. Больш за тое, Аляксандр Лукашэнка прапанаваў звярнуць увагу на кітайскі досвед яшчэ калі быў дэпутатам парламента, калі выбіралі курс развіцця краіны. Але тады гэтая прапанова была жорстка раскрытыкавана. “І што адбываецца больш як праз 20 гадоў? Кітай — гэта імперыя, гэта другая эканоміка ў свеце, гэта першая краіна па экспарце. Гэта дзяржава, якая сёння фактычна забяспечыла шматпалярнасць у свеце, і гэта вельмі важна, — лічыць Прэзідэнт. — Я заўсёды гаварыў аб тым, што Кітайская Народная Рэспубліка — гэта дружалюбная нам дзяржава. Беларусь ганарыцца сваімі адносінамі з такімі краінамі, як Расія, Кітай, Індыя ды іншымі. Гэта нашы сябры, якія заўсёды гатовы падставіць плячо”.